प्रभू मनि ट्रान्सफरले नयाँदिल्लीबाट आफ्नो कारोबार सुरु गरेको छ । भारतका लागि नेपाली राजदुत दिपकुमार उपाध्यायले प्रभू मनि ट्रान्सफरको दिल्लीको द्धारकास्थित मुख्य कार्यालयको उद्घाटन गरेका हुन् । उद्घाटन क्रममा राजदुत उपाध्यायले भारतका विभिन्न ठाउँबाट हाल गैर कानूनि रुपमा हुण्डीकका माध्यमबाट नेपालमा रकमान्तरण भइरहेको उल्लेख गर्दै प्रभूको औपचारिक प्रवेशले नेपालमा पैसा पठाउने आधिकारीक बाटो निर्माण गरेकोमा खुसी व्यक्त गरे ।
राजदुत उपाध्यायले अब उपरान्त प्रभू मनि ट्रान्सफरका शाखा तथा एजेण्टहरु मार्फत भारतबाट नेपालमा पैसा पठाउँदा नेपाली नागरिकताले नै पैसा पठाउन पाइने सरल व्यबस्था भएकोमा आफु अझ बढी हर्षित भएको उल्लेख गरे । उनले यो कदमबाट भारत र नेपाली दुवै मुलुकलाई सहज हुने उल्लेख गर्दै टेक्नोलोजीको विकासले पैसा बोक्ने झण्झटको अन्त्य भएको पनि बताए ।